CELEX: 32014D0009
Language: lt
Date: 1387324800000
Title: 2014/9/ES: 2013 m. gruodžio 18 d. Komisijos sprendimas, kuriuo dėl sektorių ir pošakių, kuriems būdinga didelė anglies dioksido nutekėjimo rizika, iš dalies keičiami sprendimai 2010/2/ES ir 2011/278/ES (pranešta dokumentu Nr. C(2013) 9186)  Tekstas svarbus EEE

14.1.2014   
            
            
               LT
            
            
               Europos Sąjungos oficialusis leidinys
            
            
               L 9/9
            
         
      KOMISIJOS SPRENDIMAS
   
   2013 m. gruodžio 18 d.
   kuriuo dėl sektorių ir pošakių, kuriems būdinga didelė anglies dioksido nutekėjimo rizika, iš dalies keičiami sprendimai 2010/2/ES ir 2011/278/ES
   (pranešta dokumentu Nr. C(2013) 9186)
   (Tekstas svarbus EEE)
   (2014/9/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 10a straipsnio 1 ir 13 dalis,
   kadangi:
   
               (1)
            
            
               Komisijos sprendimu 2010/2/ES (2) pagal Europos Parlamento ir Tarybos direktyvą 2003/87/EB nustatytas sektorių ir jų pošakių, kuriems būdinga didelė anglies dioksido nutekėjimo rizika, sąrašas;
            
         
               (2)
            
            
               Komisijos sprendimu 2011/278/ES (3) nustatytos suderinto nemokamo apyvartinių taršos leidimų suteikimo pagal Direktyvos 2003/87/EB 10a straipsnį pereinamojo laikotarpio Sąjungos taisyklės;
            
         
               (3)
            
            
               kiekvienais metais sektorius ar pošakis gali būti įtraukiami į sektorių ir jų pošakių, kuriems būdinga didelė anglies dioksido nutekėjimo rizika, sąrašą, jei analitinėje ataskaitoje įrodoma, kad dėl tam tikrų pokyčių, kuriais sektoriaus ar pošakio veiklai padarytas didelis poveikis, sektorius arba pošakis atitinka Direktyvos 2003/87/EB 10a straipsnio 14–17 dalių kriterijus;
            
         
               (4)
            
            
               kai kurie sektoriai, kurie, vertinant NACE 4 skaitmenų lygmeniu, Sprendimu 2010/2/ES priskirti sektoriams, kuriems didelė anglies dioksido nutekėjimo rizika nebūdinga, buvo išskaidyti, ir buvo įvertinti tam tikri atitinkami jų pošakiai, kuriems dėl tam tikrų specifinių išskirtinių savybių būdingas visiškai kitoks poveikis nei visiems kitiems sektoriaus pošakiams;
            
         
               (5)
            
            
               įvertinus pošakius „Džiovintų bulvių miltai, rupiniai, dribsniai, granulės ir kruopos“, „Užšaldytos bulvės, paruoštos arba konservuotos (įskaitant virtas arba apvirtas aliejuje ir tuomet užšaldytas bulves) (išskyrus paruoštas su actu arba acto rūgštimi)“ ir „Išrūgos ir pakeistų savybių išrūgos, miltelių, granulių arba kitokio pavidalo sausieji produktai, koncentruotos arba nekoncentruotos, į kurias pridėta arba nepridėta cukraus ar kitų saldiklių“, paaiškėjo, kad šie pošakiai dėl jiems būdingų savybių labai skiriasi nuo kitų pošakių ir atitinka Direktyvos 2003/87/EB 10a straipsnio 15 dalyje nustatytus kiekybinius kriterijus. Todėl šie pošakiai turėtų būti įtraukti į sektorių ir jų pošakių, kuriems būdinga didelė anglies dioksido nutekėjimo rizika, sąrašą;
            
         
               (6)
            
            
               be to, įvertinus pošakį „Geležinės laisvojo kalimo dalys, skirtos perdavimo (transmisijos), alkūniniams, kumšteliniams velenams ir skriejikams“, paaiškėjo, kad šis pošakis dėl jam būdingų savybių labai skiriasi nuo kitų pošakių ir atitinka Direktyvos 2003/87/EB 10a straipsnio 16 dalies b punkte nustatytus kiekybinius kriterijus. Todėl šis pošakis turėtų būti įtrauktas į sektorių ir jų pošakių, kuriems būdinga didelė anglies dioksido nutekėjimo rizika, sąrašą;
            
         
               (7)
            
            
               2012 m. pakartotinai įvertinti sektoriai „Gipso gamyba“ ir „Gipso gaminių, naudojamų statybinėms reikmėms, gamyba“ (NACE kodai atitinkamai 2653 ir 2662). Iš šio kokybinio vertinimo rezultatų matyti, kad rinkos sąlygos sudėtingos – auga prekyba, visų pirma vis daugiau importuojama iš šalių, kuriose mažos gamybos sąnaudos, didėja tarptautinis konkurencinis spaudimas, be to, vertintiems metams būdingos nedidelės pelno maržos, o tai riboja gamyklų galimybes investuoti ir mažinti išmetamų teršalų kiekį. Atsižvelgiant į bendrą šių veiksnių poveikį, šie sektoriai turėtų būti laikomi sektoriais, kuriems būdinga didelė anglies dioksido nutekėjimo rizika, ir įtraukti į sektorių ir jų pošakių, kuriems būdinga didelė anglies dioksido nutekėjimo rizika, sąrašą;
            
         
               (8)
            
            
               todėl sprendimai 2010/2/ES ir 2011/278/ES turėtų būti atitinkamai iš dalies pakeisti;
            
         
               (9)
            
            
               šiame sprendime numatytos priemonės atitinka Klimato kaitos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/2/ES pakeitimai
   Sprendimo 2010/2/ES priedas iš dalies keičiamas pagal šio sprendimo I priedą.
   2 straipsnis
   Sprendimo 2011/278/ES pakeitimai
   Sprendimo 2011/278/ES I priedas iš dalies keičiamas pagal šio sprendimo II priedą.
   3 straipsnis
   Adresatai
   Šis sprendimas skirtas valstybėms narėms.
   
      Priimta Briuselyje 2013 m. gruodžio 18 d.
      
         
            Komisijos vardu
         
         Connie HEDEGAARD
         
         
            Komisijos narė
         
      
   
   
      (1)  OL L 275, 2003 10 25, p. 32.
   
      (2)  OL L 1, 2010 1 5, p. 10.
   
      (3)  OL L 130, 2011 5 17, p. 1.
   
      I PRIEDAS
      Sprendimo 2010/2/ES priedas iš dalies keičiamas taip:
      
                  1.
               
               
                  2 skirsnis iš dalies keičiamas taip:
                  
                              a)
                           
                           
                              prieš 15331427 įrašą įterpiami šie įrašai:
                              
                                          Prodcom kodas
                                       
                                       
                                          Aprašymas
                                       
                                    
                                          „15311230
                                       
                                       
                                          Džiovintų bulvių miltai, rupiniai, dribsniai, granulės ir kruopos
                                       
                                    
                                          15311250
                                       
                                       
                                          Užšaldytos bulvės, paruoštos arba konservuotos (įskaitant virtas arba apvirtas aliejuje ir tuomet užšaldytas bulves) (išskyrus paruoštas su actu arba acto rūgštimi)“
                                       
                                    
                        
                              b)
                           
                           
                              po 155154 įrašo įterpiamas šis įrašas:
                              
                                          Prodcom kodas
                                       
                                       
                                          Aprašymas
                                       
                                    
                                          „15515533
                                       
                                       
                                          Išrūgos ir pakeistų savybių išrūgos, miltelių, granulių arba kitokio pavidalo sausieji produktai, koncentruotos arba nekoncentruotos, į kurias pridėta arba nepridėta cukraus ar kitų saldiklių“
                                       
                                    
                        
                              c)
                           
                           
                              po 26821620 įrašo pridedamas šis įrašas:
                              
                                          Prodcom kodas
                                       
                                       
                                          Aprašymas
                                       
                                    
                                          „28401133
                                       
                                       
                                          Geležinės laisvojo kalimo dalys, skirtos perdavimo (transmisijos), alkūniniams, kumšteliniams velenams ir skriejikams“
                                       
                                    
                        
            
                  2.
               
               
                  3 skirsnyje po 2640 įrašo įterpiami šie įrašai:
                  
                              Prodcom kodas
                           
                           
                              Aprašymas
                           
                        
                              „2653
                           
                           
                              Gipso gamyba
                           
                        
                              2662
                           
                           
                              Gipso gaminių, naudojamų statybinėms reikmėms, gamyba“
                           
                        
            
   
      II PRIEDAS
      Sprendimo 2011/278/ES I priede įrašai, skirti produktų santykiniams taršos rodikliams „Tinkas“, „Džiovintas antrinis gipsas“ ir „Gipso plokštė“, pakeičiami šiais įrašais:
      
                  Produkto santykinis taršos rodiklis
               
               
                  Produktų, kuriems taikomas santykinis taršos rodiklis, apibūdinimas
               
               
                  Procesų ir išmetamųjų ŠESD, kuriems taikomas santykinis taršos rodiklis, apibūdinimas (sistemos ribos)
               
               
                  Anglies dioksido nutekėjimo rizika 2013 ir 2014 m. pagal Sprendimą 2010/2/ES
               
               
                  Santykinio taršos rodiklio vertė
                  (ATL/t)
               
            
                  „Tinkas (angl. plaster)
               
               
                  Tinkas iš degto gamtinio gipso ar kalcio sulfato (įskaitant naudojamą pastatų statyboje, pintam armatūros tinklui arba popieriaus paviršiui aptepti, odontologijoje, taip pat naudojamą žemei valyti), išreikštas kalcio sulfato hemihidrato (angl. stucco) tonomis. Šis produkto santykinis taršos rodiklis alfa gipsui netaikomas.
               
               
                  Apima visus procesus, tiesiogiai arba netiesiogiai susijusius su šiais gamybos etapais: smulkinimu, džiovinimu ir degimu.
               
               
                  yra
               
               
                  0,048“
               
            
                  „Džiovintas antrinis gipsas (angl. secondary dried gypsum)
               
               
                  Džiovintas antrinis gipsas (sintetinis gipsas, pagamintas kaip perdirbtas antrinis energijos pramonės produktas arba perdirbta medžiaga iš statybinių ir griovimo atliekų), išreikštas produkto tonomis.
               
               
                  Apima visus procesus, tiesiogiai arba netiesiogiai susijusius su antrinio gipso džiovinimu.
               
               
                  yra
               
               
                  0,017“
               
            
                  „Gipso plokštė
               
               
                  Šis santykinis taršos rodiklis taikomas plokštėms, lakštams, paneliams, plytelėms ir panašiems gaminiams iš gipso arba iš mišinių gipso pagrindu, (ne)padengtiems arba sustiprintiems tik kartonu, išskyrus ornamentinius, gipsu aglomeruotus gaminius (išreiškiami kalcio sulfato hemihidrato tonomis). Šis produkto santykinis taršos rodiklis didelio tankio gipso plaušų plokštėms netaikomas.
               
               
                  Apima visus procesus, tiesiogiai ir netiesiogiai susijusius su šiais gamybos etapais: smulkinimu, džiovinimu ir degimu ir plokščių džiovinimu. Nustatant netiesiogiai išmetamų ŠESD kiekį atsižvelgiama tik į šilumos siurblių, naudojamų džiovinimo etape, sunaudojamą elektros energijos kiekį.
               
               
                  yra
               
               
                  0,131“